תסמונת התעלה הקרפלית - Carpal Tunnel Syndrome – מאת שירי לפיד.

הינה בעיה שכיחה הנגרמת כתוצאה של לחץ על העצב המידיאני, שמוצאו מאזור החוליות הצוואריות, בהמשכו מתחבר למקלעת עצבים בצידי הצוואר וממשיך לאורך הזרוע, האמה, דרך התעלה בשורש כף היד ומתפצל לעצבב את שלושת האצבעות הראשונות בכף היד- האגודל, האצבע והאמה וחלק מהאצבע הרביעית- הקמיצה.

שורש כף היד, הוא אזור צר ומורכב, שבו עצמות שורש כף היד, גידים, רצועה עבה ועצבי הגפיים העליונות , אשר עוברים דרך התעלה.

עקב הלחץ על העצב, עשויה להיווצר במקום דלקת. במצבים אקוטיים, המפרק יהיה אדום, נפוח, כואב ולעיתים גם חם למגע. במצב הכרוני, המפרק יהיה כואב אך נבחין פחות באודם וחום באזור.

הסימפטומים האופייניים לתסמונת הינם:

כאב דוקר, שורף או עמוד, נימול, כבדות או חולשה של כף היד, קהות תחושה. הסימפטומים עשויים להקרין לאורך היד, מהכתף ועד לאצבעות.

הבעיה לרוב מחריפה בשעות הלילה או בשעות הבוקר המוקדמות עקב המצב הסטטי בו היד נמצאת וירידה בסירקולציה של הדם לאזור בזמן השינה.

כאב יופיע גם בעת או לאחר מאמץ של כף היד, כגון לאחר הרמת דברים כבדים או כל פעולה ממושכת המערבת את כף היד.

הגורמים השכיחים להיווצרות הבעיה הינם:

עומס מתמשך ומאמץ יתר של פרק כף היד, כתוצאה מאימוני משקולות, הרמת משאות כבדים, הקלדה במחשב שעות רבות וכד'.

נטייה לבצע פעולות רפטטיביות של פרק כף היד, כגון כיפוף באקסטנציה- כמו אצל מלצרים הנושאים מגש על כף היד, פעולות כגון הקלדה במחשב, או תנועות חוזרות של כף היד בפלקסיה.

פציעות וחבלות באזור ונזק ישיר לעצב או דחיסה של דופן התעלה (הצירות התעלה).

מחלות כרוניות, בעיקר אלו של הגיל המבוגר: סכרת (אופייני בעיקר לסכרת הריון), דלקות פרקים (ראומטואיד ארתריטיס), תת פעילות של בלוטת התריס ומחלות אחרות היוצרות פגיעה מכאנית במבנה התעלה.

עודף משקל.

הריון.

עישון.

מתח נפשי.

תזונה לקויה.

נמצא כי נשים סובלות מהתסמונת יותר מגברים.

הטיפול בבעיה ברפואה המערבית הינו בשלב ראשון, הזרקת סטרואידים לתעלה בשורש כף היד. במידה ולאחר פעולה זאת אין הטבה, ההמלצה תהיה ניתוח, כאשר הצלחתו של הליך כזה עומדת על 50% בלבד וגם באותם מקרים בהם הניתוח מצליח, אין ערובה לכך שלא תהיה חזרה של הבעיה. חלק מן הניתוחים שאינם מצליחים, אף גורמים לפגיעה בעצב ולהחמרת הבעיה.

כיוון שלרפואה הסינית ישנה הצלחה מרשימה בטיפול בבעיה, רופאים מערביים רבים כיום המכירים בכך, נוטים לשלוח את הפציינטים לנסות תחילה טיפול ברפואה הסינית, וממליצים על ההליך הכירורגי רק כמוצא אחרון.

C.T.S בראיה הסינית.

הרפואה הסינית מונה מספר גורמים לבעיה.

הסינדרומים האופייניים לתסמונת, לפי הרפואה הסינית הם:

1. חולשה של הטחול, המובילה לחולשה של צ'י ודם ולהיווצרות לחות השוקעת במפרקים. תנועת הדם לקצוות הגוף ולמפרקי הידיים נחלשת, בעוד שבנוסף, הטחול החלש מייצר לחות שנטייתה לשקוע במפרקים. במקרה כזה, תהיה חולשה של המפרק, נימול וכבדות של כף היד.

2. סטגנציה של דם במפרק:

א. כתוצאה מטראומות וחבלות, הגורמות לדם להיקרש במפרק או לפגיעה מכאנית והצרות התעלה, מה שיוביל בסופו של עניין לחסימה בזרימת הדם.

ב. סטגנציה של דם עשויה להופיע גם על רקע חולשה של צ'י ו/או דם (כמצוין בסעיף מס' 1). כאשר זרימת הדם חלשה, הדם עשוי להעצר בזרימתו באזור המפרק ולגרום לכאב.

במקרה של סטגנציה של דם, אופי הכאב יהיה חד וממוקד, אשר מוחמר במנוחה (במצב פאסיבי של כף היד) ומוקל בתנועה.

3. סטגנציה של צ'י הכבד. מתח נפשי מהווה אתיולוגיה, נוספת אשר עשויה לגרום להופעת הבעיה. הרפואה הסינית מדברת על כך שבמצבי סטרס, צ'י הכבד (האיבר הראשון המגיב למצבי מתח נפשיים) אינו זורם בצורה חלקה ונוצרת חסימה. עפ"י הרפואה הסינית, הכבד הוא האיבר השולט בזרימת הצ'י התקינה בגוף וכן ברצועות ובגידים, מכאן שחסימה כזאת תבוא לביטוי גם ברצועות וגידי המפרקים. אופי הכאב במקרה כזה יהיה עמום ומפושט.

.4. חדירה של גורמים חיצוניים- Bi Syndrome- רוח, לחות, קור, חום. הבעיה עשויה להופיע, עקב חדירה של אחד או יותר מהגורמים האקלימיים הללו לצמתי מפרקים. אלו גורמים לחסימה במרידיאנים ולכאב. אופי הכאב, יהיה בהתאם לאותם גורמים החיצוניים המעורבים בבעיה.

הטיפול ברפואה הסינית יתייחס למצב הכללי של המטופל ומטרתו תהיה להחזיר את האיזון למערכות ואיברי הגוף ועל ידי כך, לסייע לגוף לא רק להילחם בבעיה, אלא גם למנוע את חזרתה בעתיד.

הטיפול יתבצע ע"י דיקור, טווינא (הפזיותרפיה הסינית), שינויים בתזונה, הנחיות לביצוע תרגילים למפרק שורש כף היד והדרכה לאורח חיים נכון. במקרים מסוימים, יחליט המטפל לשלב גם טיפול בצמחי מרפא סינים.

הטיפול בתסמונת התעלה הקרפלית ע"י הרפואה הסינית הינו מוצלח ויעיל מאוד ולעיתים קרובות מונע את הצורך בניתוח.

המחברת:

שירי לפיד.

מטפלת ברפואה סינית ויפנית.
